OpenLLM-France/wikimedia huggingface dataset:
# Llibre de cuina/Receptes/Flausona

La flausona és una tarta de brossat occitana que té una textura semblanta a la d'un púding.

## Ingredients

* 1 pasta brisa
* 500g de mató, recuit o brossat
* 150g de sucre
* 3 ous
* 2 cullerades de farina
* ratlladura d'una llimona (o un altre cítric, per exemple taronja o mandarina, o barreja de varios)
* sucre glas

## Preparació

Renteu molt bé la llimona i ratlleu finament la part groga de la seva pell. Barregeu la pell ratllada amb el sucre, el brossat, els ous i la farina (podeu emprar una batedora o túrmix). Cobriu un motlle per a tartes amb un paper sulfuritzat i, sobre ell, forreu-lo amb la pasta brisa. Ompliu-la amb la massa de brossat. Coeu-la al forn pre-escalfat a uns 180ºC durant uns 3/4 d'hora o, segons el vostre forn pot ser una mica més, fins que la superfície estigui daurada i, en punxar amb un ganivet, aquest no surti amb massa crua. Deixeu refredar, desmotlleu i decoreu la superfície amb sucre fi.

## Variants

La quantitat de sucre es pot variar al gust personal de cadascú, i es pot substituir per edulcorant si desprès es cou, durant una mica més de temps, a 150ºC-º160ºC.
Tradicionalment, el recuit es barreja únicament amb ous i sucre i es perfuma amb ratlladura de cítrics, però es pot afegir farina o llet, per exemple. Es pot utilitzar aigua de flor de taronger a més o en comptes de les ratlladures.
# Brassica nigra (Brassicaceae) mostassa negra

* Visió general
* Detall la flor
* Detall les fulles
# Capsella bursa-pastoris (Brassicaceae) sarronets de pastor

* Visió general
* Detall de les fulles
* Detall de la flor
* Detall del fruit
# Carica papaya (Caricaceae) papaier

* Visió general
* Detall de les flors
* Detall dels fruits
* Detall de les fulles
# Cinnamomum zeylanicum (Lauraceae) Canyeller

* Visió General
* Detall de l'escorça
* Detall de les fulles
* Canyella
# Cephaelis ipecacuanha (Rubiaceae) ipecacuana

* Detall de la flor i el fruit
* Detall de la fulla
# Cinchona calisaya (Rubiaceae) calissaia

* Aspecte general
* Detall de les flors
# Cannabis sativa (Cannabaceae) cànem

* Visió general
* Detall dels pèls glandulars
* Detall de la fulla
* Detall de la flor masculina
# Catharanthus roseus (Apocynaceae) dominica, herba donzella

* Visió general
* Detall de la flor
# Llibre de cuina/Receptes/Picantons de l'Empordà

Els picantons de l’Empordà són picantons farcits de botifarra dolça i poma de Girona amb una guarnició de recuit de drap.

## Ingredients

* 2 Picantons
* 1 Botifarra dolça
* 1/2 Poma de Girona
* 12 panses sense llavors
* 100 ml vi ranci
* 100grams pastanaga
* 50 grams ceba de Figueres
* 50 g tomàquet
* 2 grans d'all
* 1 recuit de drap
* 2 tomàquets cherry
* Brots de cibulet
* Fulles menta
* 4 cassoletes de pasta brisa

## Preparació

Pelem una poma i la tallem a rodelles de 3-4 mm i les coguem en almívar ( aigua i sucre) durant 20 min. Quan estigui cuita la retirem i l’eixuguem. La posem al forn amb paper parafinat a dalt i a baix a 60-70ºC fins que quedin seques i cruixents ( 30 min. aproximadament). Quan estigui cuita la picarem per espolsar sobre del plat.
Netegem els picantons. Escaldem les panses i la poma amb el vi ranci. Fem la massa per farcir-los a partir de la botifarra dolça, de la poma i de les panses. Farcim i cosim els picantons. Fem la bresa per donar gust al suc del rostit. Engreixem, salpebrem i aromatitzem els picantons. Enfornem. Esquarterem els picantons i muntem el plat. I finalment per la guarnició farcirem unes cassoletes de brisa amb tomàquet i decorem amb menta i ciboulet.

## Estris necessaris

Els estris que calen són una safata de forn, un ceber, una puntilla, dues culleres , una forquilla, una cullereta, un pinzell , pinces, punxó, agulla de bridar , fil, una escorredora, un pelador, dos bols i un drap.

## Referències

Paitovi, Jeroni; Timpa, Florin. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Pit d'anyell amb albergínies
### Ingredients

* 1 quilo de pit d'anyell.
* 1 ceba mitajana.
* 2 albergínies mitjanes.
* 50 grs. de llard.
* 1 llauna de tomàquet fregit.
* 1 got de vi ple de vi blanc sec.
* 1 tassa d'esmorzar plena d'oli.
* Sal.
* 1 culleradeta de café plena de farina.
* 1 fulla de llorer.
* Julivert fresc.

### Preparació

Posarem el llard en una cassola i quan estigui calent, hi incorporarem la carn tallada a trossos, ho sofregirem bé i quan la carn estigui daurada, hi afegirem la ceba pelada i picada i la deixarem fregir, junt amb la culleradeta de farina, el vi blanc, el tomàquet fregit, l'aigua, el llorer, una mica de julivert picat i sal, que es vagi fent tot a foc lent. A part, fregirem les albergínies en l'oli i les servirem com a guarnició amb el plat d'anyell.
# Llibre de cuina/Receptes/Pits de gallina a l'Empordanesa
### Ingredients

* 4 pits grossos.
* 1 col blanca.
* 1 ceba grossa.
* 2 tomàquets frescos pelats.
* 1/4 de litre de crema de llet.
* 1 litre de salsa rosa.
* 250 grs. de pernil del país.
* 200 grs. de xampinyons.
* 250 grs. de farina.
* 1 copa de licor, plena d'Oporto.
* 250 grs. de mantega.
* 1/2 litre de llet.
* 1 tòfona.
* Sal.
* Aigua.
* Pebre blanc en pols.
* Crostons de pa fregit.

### Preparació

Netejarem de pells els pits, els aplanarem i els adobarem i deixarem damunt d'una fusta. Prepararem les cols desfullant-les sense tronxos, courem aquestes fulles en aigua i sal i després les escorrerem i reservarem. Amb una mica de mantega, el pernil trinxat, mitja ceba pelada i picada, la tòfona picada i els xampinyons tallats a trossets petits, prepararem un farciment que amanirem amb sal i pebre i li tirarem l'Oporto. Amb una part de la farina, de la mantega, llet i sal, farem una beixamel un xic espessa. Separarem en dues porcions el farciment i també la salsa beixamel; amb una farcirem els pits que enfarinarem i fregirem en mantega. Amb l'altre meitat farcirem les fulles de col i formarem uns farcellets allargats que podem lligar. En una mica de mantega sofregirem la ceba restant i els tomàquets tallats ben fins. Prepararem uns cassola amb els pits i els farcellets de col, hi tirarem el sofregit de ceba i tomàquet juntament amb la crema de llet i la salsa rosa. Aquesta cassola trencarà un bull de 15/25 minuts, Prepararem els pits en una plata juntament amb els farcellets de col, els crostons de pa fregit i la salsa colada.
# Llibre de cuina/Receptes/Pizza de carbassó picant

Recepta de pizza de carbassó picant.

## Ingredients

* Massa per a 2 persones:
* 150gr de farina (més o menys, ho faig a ull)
* Mig paquet de llevat de panader amb pols
* Oli d’oliva
* Sal
* Orenga
* Farcit:
* Carbassó
* Olives
* Formatge ratllat
* Tomàquet fregit
* Oli picant (fet casolà amb oli d'oliva i cayenes)

## Elaboració

Farem la massa posant la farina en un bol, afegim un grapat d'orenga, sal i el llevat. Posem aigua en un got i un dit d'oli d'oliva i ho posem al microones uns 30 segons per templar. Ho afegim a la farina poc a poc, i barrejant amb una cullera de fusta fins que quedi una massa homogenia i una mica humida, que s'apegui a la cullera. Ho tapem i deixem reposar una hora. Quan hagi passat aquest temps, haurà doblat el volum. Posem farina en una superfície, volquem la massa i amb l’ajuda de la cullera (sinó se'ns pegarà molt a les mans) li donem uns toms intentant fer el moviment d'amassar fins que no s’apegui. Estirem la massa, afegint farina si s’apega i la posem a la safata del forn amb l'ajuda del corró.
Encenem el forn a 230-250° escalfor a dalt i a baix.
Ara podem començar posant els ingredients a la massa: posem una capa de tomàquet fregit ho cobrim tot de formatge ratllat. Tallem el carbassó a rodanxes i ho posem per damunt, tallem les olives amb cercles i les posem per damunt també. Posem la pizza al forn durant uns 20 minuts o fins que estigui daurat el formatge i la base estigui feta. Un cop la treiem del forn posem un raig de l'oli picant.
# Llibre de cuina/Receptes/Platillo d'anyell a la catalana
### Ingredients

* 800 grs. d'anyell tallat a trossos.
* 80 grs. de llard.
* 1 ceba grossa.
* Manat d'herbes: una mica d'api i de farigola.
* 1 fulla de llorer i una mica d'orenga.
* 2 tomàquets madurs.
* Sal.
* Pebre blanc en pols.
* 1 clavell d'espècie.
* Aigua.
* 400 grs. de pèsols molt tendres.
* Julivert fresc.
* Una picada feta de 4 avellanes, 4 ametlles, 6 pinyons i 1 all.
* 400 grs. de patates.

### Preparació

Sofregirem en una cassola el llard al qual afegirem la ceba pelada i picada i el manat d'herbes fines, lligat. Així que tot estigui ben daurat, hi barrejarem els tomàquets pelats i trinxats, sal, pebre, canyella i el clavell, empolsant-ho després amb la farina i deixant-ho perquè es fregeixi tot igual. Hi afegirem una mica d'aigua fins a cobrir bé la carn, que bullirà a poc a poc. A la meitat de la seva cocció hi incorporarem els pèsols i les patates pelades i tallades a quadrets. Picarem al morter les avellanes, ametlles, pinyons i l'all, ho tirarem a la cassola, amb una mica més d'aigua si convé. Que tot vagi coent, a poc a poc, fins que la carn estigui ben flonja.
# Llibre de cuina/Receptes/Peça de vaca flamejada
### Ingredients

* Un quilo i mig de carn de vaca de la pota, en un sol tros.
* 100 grs, de cansalada.
* 100 grs. de pernil.
* 100. de cotnes de cansalada.
* 1 cabeça d'alls.
* Una mica de farigola.
* 1/2 fulla de llorer.
* Una mica d'orenga.
* Una mica d'alfàbrega.
* Pebre en gra.
* Una mica de canyella en pols.
* 4 cebes mitjanes.
* Julivert fresc.
* 1 pastanaga mitjana.
* 3 tomàquets petits.
* 1 copa de licor plena d'aiguardent.
* 1 got de vi ple de vi negre.
* Una mica de sucre.
* Sal.
* Guarnició de verdures: mongetes tendres, patates i bolets.
* 100 grs. de botifarra blanca.
* 100 grs. de botifarra negra.
* 1 got d'aigua ple d'oli.

### Preparació

Entatxonarem la peça de vaca amb la cansalada i el pernil i la posarem en una cassola al foc amb el llard, hi afegirem les cotnes, la cabeça d'alls, la farigola, el llorer, l'orenga, una mica d'alfàbrega, pebre en gra, una mica de canyella, les cebes pelades i tallades, julivert picat i la pastanaga pelada i tallada a discos. Quan tot estigui ben sofregit, hi afegirem els tomàquets pelats i picats, sal, el vi negre i la copa d'aiguardent. Quan el vi estigui reduït hi posarem una mica d'aigua i sal. Ho deixarem fer fins que la carn estigui ben flonja; en aquest punt la retirarem del foc. Desgreixarem la salsa i la passarem pel xinès, escampant-la pel damunt de la carn, només amb la meitat de la cabeça d'alls. Després que la salsa haurà reposat uns 10 minuts, la tornarem a posar al foc a bullir un moment i l'escumarem bé. Prepararem la guarnició a base de: mongetes tendres tallades a trossos, cuites i saltejades amb llard i pernil, patates tornejades en forma de patates menudes noves, daurades amb mantega, bolets petits rostits a les graelles, amb oli, pa ratllat, all i julivert barrejat i els trossos de botifarra blanca i de botifarra negra (ambdues fregides a l'oli). Tallarem la carn i la servirem col·locada al centre d'una plàtera gran. Al voltant, i separades, aniran les quatre guarnicions que hem esmentat. Ruixar amb la salsa i reservar la restant per servir-la en una salsera a part.
# Llibre de cuina/Receptes/Pintada amb préssecs
### Ingredients

* 2 pintades.
* 75 grs. de mantega.
* 3 pastagues mitjanes.
* 100 grs. de cansalada fumada.
* 4 cullerades grosses plenes de licor de prèssec.
* 1 got d'aigua ple de brou.
* 1 pot mitja de préssec al natural.
* Sal.
* Pebre blanc en pols.
* Julivert fresc.
* 1/2 fulla de llorer.
* Una mica de farigola.
* 1 all.
* Farina.

### Preparació

Prepararem una cassola al foc amb les pastanagues, pelades i tallades a rodanxes, hi afegirem les pintades, arreglades i senceres, la mantega i la cansalada tallada a trossets, sal, pebre, julivert trinxat, el llorer, la farigola i l'all, Ho deixarem daurar i ho ruixarem amb el licor, el qual flamejarem. Hi tirarem després el brou i ho taparem hermèticament. Que es faci al forn durant 45/60 minuts. Tretes les pintades de la cassola, passarem la salsa pel colador. Si la salsa és massa clara, hi afegirem mitja cullerada de farina i la bullirem per espai de 5 minuts. En una paella al foc posarem els préssecs, els tirarem la salsa pel damunt i un cop hauran bullit a foc baix durant 5 minuts, els posarem al voltant de les pintades ja tallades i ho banyarem tot amb la salsa.
# Llibre de cuina/Receptes/Pit de gallina farcit
### Ingredients

* 4 pits de gallina.
* 4 llonzes de pernil molt fines.
* 8 llonzes de formatge de nata.
* 1 tassa d'esmorzar, plena de farina.
* 1/4 de litre d'oli.
* Sal.
* Pebre blanc en pols.
* Aigua.
* Guarnició de julivert o de patates fregides.

### Preparació

Un cop cuits els pits els obrirem pel centre i els traurem l'espinada. Obrirem els 8 trossos que queden per la meitat i ficarem a dins una llonza de pernil i una altra de formatge, amanint-los amb sal i pebre. Els enfarinarem i els passarem pels ous batuts, els fregirem en una paella al foc, lentament a fi que l'escalfor entri a dins i el formatge es faci una pasta. Els servirem a taula guarnits amb unes branquetes de julivert fresc o amb patates fregides.
# Llibre de cuina/Receptes/Pits de pollastre amb salsa mornay

Els pits de pollastre amb salsa mornay són pits de pollastre de l' Empordà amb salsa mornay amb recuit de Fonteta i carbassó.

## Ingredients

* 1/2 l. de
* 200gr. Formatge emmental
* 4 pits de pollastre
* 150gr. mantega
* 1 ou
* 1 carbassó
* 1 recuit de Fonteta
* 1 cullerada de farina
* Sàlvia

## Preparació
### Salsa Mornay

Posem la mantega en un cassó a foc baix, hi afegim una cullerada de farina i remenem, i seguidament la llet, anem remenant i afegim un pols de nou moscada, pebre blanc i sal. L' apartarem del foc i hi afegirem el rovell d'ou i remenarem, també hi posarem el formatge i el recuit sense deixar de remenar.

### Pollastre de l'Empordà

Tallem el pollastre i el salpebrem. El posem amb la mantega a la paella i amb una mica de sàlvia. Posem una plata el pollastre cobert per la salsa mornay al forn a 180° C durant 20m. Tallem el carabassó amb el pelador fent tires. El courem al vapor i a mitja cocció hi afegirem sal, un minut després retirarem i el passem per aigua freda. I finalment l’emplatem.

## Estris necessaris

Els estris que calen són un ganivet, una paella, un ratllador, un pelador, una cassola, una olla a vapor, una cullera, unes pinces i una plata de forn.

## Referències

Vergés, Marina. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Picada de marisc
### Ingredients

* 1/2 quilo de carabiners (gambes molt grosses).
* 1/2 quilo de llagostins.
* 2 escamarlans.
* 1 llagosta petita.
* 1 pebrot vermell confitat.
* 6 cobrombolets en vinagre.
* 1 gotet de vi ple de vinagre.
* 1 tassa d'esmorzar plena d'oli.
* 1 cullerada grossa plena de mostassa.
* 8 escalunyes en vinagre.
* Julivert fresc.
* Sal.
* Aigua.

### Preparació

En una cassola al foc, amb aigua abundant i sal, hi courem el marisc individualment amb la pròpia closca i el deixarem refredar. Un cop fet i pelat el tallarem a bocins petits. A part, en un recipient de pisa o de vidre, hi prepararem una salsa amb l'oli, vinagre, mostassa, les escalunyes senceres i el cobrombolets picats així com el pebrot picat i una mica de julivert trinxat. Batrem bé tot junt i hi abocarem el marisc que ficarem a la nevera uns minuts abans de servir-lo, perquè estigui més fresc.
# Flora del Pirineu català/Saxifraga aretioides

La saxífraga aretioide és una herba perenne molt cespitosa de la família de les saxifragàcies. Es fa de manera molt rara a roques de l'estatge subalpí pirinenc entre els 2.000 i els 2.320 m d'altitud.
TORNAR a l'índex
# Flora del Pirineu català/Rubus ulmifolius

L'esbarzer és un arbust perenne semicaducifoli de la família de les rosàcies bastant comú a tota la serralada pirinenca. Es fa en bardisses de l'estatge montà fins als 1.700 m d'altitud. També es coneix com a abarta, morera, morera salvatge, romeguer i romeguera entre d'altres noms populars. Els seus fruits, les móres, són comestibles.
| Branca en flor | Detall de la flor |
| Fruits (móres) vermells quan són immadurs | Móres madures |
TORNAR a l'índex
# Flora del Pirineu català/Sanguisorba minor

La pimpinella és una planta herbàcia perenne de la família de les rosàcies comuna a la serralada pirinenca. El seu hàbitat són els prats i pastures de l'estatge montà i subalpí fins als 2.000 m. També s'anomena enciam de cavaller, herba de talls, herba forrera, pimpinella menor i pimpinella petita.
| Flors superiors femenines en glomèrul | Fulles |
TORNAR a l'índex
# Flora del Pirineu català/Sanguisorba officinalis

La pimipinella major és una planta herbàcia perenne de la família de les rosàcies comuna a la serralada pirinenca. El seu hàbitat són els prats humits de l'estatge montà i subalpí fins als 2.300 m. També s'anomena herba de talls, pimpinella i pimpinella gran.
| Aspecte general | Flors en glomèruls |
TORNAR a l'índex
# Flora del Pirineu català/Saxifraga aizoides

La saxífraga aizoide és una herba perenne de la família de les saxifragàcies que es pot trobar a fonts i rierols de l'alta muntanya i l'estatge montà de la serralada pirinenca. És bastant comuna i el seu hàbitat s'estén dels 1.000 als 2.700 m d'altitud. En català també rep el noms d'herba prima i saxífraga groga.
| Aspecte general | Flor |
TORNAR a l'índex
# Flora del Pirineu català/Rubus vigoi

L'esbarzer és un arbust perenne caducifoli de la família de les rosàcies rar a la serralada pirinenca. Es fa en bardisses de l'estatge montà entre els 500 i els 1.500 m d'altitud. També se'l coneix com a romeguera i sarsa.

### Enllaç extern

* Detall de la flor
TORNAR a l'índex
# Flora del Pirineu català/Saxifraga androsacea

La saxífraga androsàcia és una herba perenne força rara de la família de les saxifragàcies que es pot trobar a congesteres de l'estatge alpí i subalpí de la serralada pirinenca, entre els 2.200 i els 3.000 m d'altitud.
| Aspecte general | Flors |
TORNAR a l'índex
# Flora del Pirineu català/Rubus sulcatus

El Rubus sulcatus és un esbarzer perenne caducifoli de la família de les rosàcies molt rar a la serralada pirinenca. Aquest arbust es pot trobar en indrets humits de l'estatge montà només als Pirineus orientals entre els 1.000 i els 1.100 m d'altitud.

### Enllaç extern

* Detall de les fulles
TORNAR a l'índex
# Flora del Pirineu català/Sarothamnus scoparius

La gódua és un arbust perenne poc foliós de la família de les lleguminoses o papilionàcies rar a la serralada pirinenca. Es fa en landes i brolles de clima marítim (en terrenys silicícoles) de l'estatge montà fins als 2.000 m d'altitud. En català també s'anomena ginesta, ginestell, ginestera, ginesta d'escombres i ginesta de muntanya.
| Aspecte general | Detall de la flor |
TORNAR a l'índex
# Flora del Pirineu català/Saxifraga aquatica

La saxífraga aquàtica és una planta herbàcia perenne de la família de les saxifragàcies que es troba amb freqüència als rierols d'aigua freda de l'alta muntanya pirinenca entre els 1.700 i els 2.700 m d'altitud. En català també rep el nom d'enciam de font i enciam de tora.
TORNAR a l'índex
# Definició LMS

Un sistema de gestió de l'aprenentatge(en anglès, learning management system, LMS) és l'eina fonamental, juntament amb l'objecte d'aprenentatge, al voltant de la qual gira la tecnologia educativa. El LMS és un programari preparat per a planificar, dinamitzar, tutoritzar, avaluar, gestionar i administrar activitats d’aprenentatge.
Un LMS s’encarrega, principalment, de la gestió dels usuaris (alumnes, docents i d’administradors), els recursos i activitats i del seguiment del procés d’aprenentatge mitjançant avaluacions i informes i oferint eines de comunicació entre els membres de la comunitat formativa (missatgeria interna, xats, videoconferències, fòrums, etc.)
Al costat d'aquest concepte es planteja l'existència d'un altre tipus d'entorn virtual d'aprenentatge, el sistema de gestió de continguts per a l'aprenentatge (en anglès, learning content management system, LCMS), que és una varietat d'entorn virtual d'aprenentatge centrada en els continguts digitals, en comptes de fer-ho en les activitats. La plataforma programari que gestiona els continguts sol incorporar també aplicacions i serveis necessaris per a gestionar-los, i també per a fer la gestió d'usuaris (estudiants i professors) i cursos.

## Referències

* ↑ «Sistema de gestió de l'aprenentatge_ UOC» (en català). Universitat Oberta Catalunya, 01/05/2015. [Consulta: 1 d'abril 2018].
* ↑ Torras Virgili, María Eulalia. «Las plataformas LMS. Definición, características, tipos y plataformas más utilizadas.». Universidad Internacional de Viena, pàg. 3.
* ↑ Fernández-Pampillón Cesteros, Ana. «[https://s3.amazonaws.com/academia.edu.documents/41050602/plataformas.pdf?AWSAccessKeyId=AKIAIWOWYYGZ2Y53UL3A&Expires=1522779980&Signature=MxbGmOvtd8jetocVuZ8Z%2BXOr5Jo%3D&response-content-disposition=inline%3B%20filename%3DLas_plataformas_e-learning_para_la_ensen.pdf Las plataformas e-learning para la enseñanza y el aprendizaje universitario en Internet.]». Universidad Complutense de Madrid, pàg. 2.
# Deod'/base

de {{{full}}}
# Diferències entre Prezi i Power Point
## Que és el Prezi?

El ((Prezi)) és un programa de presentacions per explorar i compartir idees sobre un llenç virtual, on els usuaris disposen d'una visió més apropada o més allunyada de la zona de la presentació. El text, les imatges, els vídeos i altres mitjans de presentació es col·loquen sobre el llenç, i es poden agrupar en marcs. Després, els usuaris designen la grandària relativa i la posició entre tots els objectes de la presentació i com es fa el desplaçament entre aquests objectes.
Avantatges
* S'utilitza amb zoom, és a dir ,on els usuaris poden ajustar la mida del àrea de visió per tal de veure amb més o menys detall.
* Es treballa en un únic full, no hi han diapositives.
* El poden crear fins a 10 usuaris alhora.
* Tot és un camí que es va creant.
* Opció a dissertar imatges o vídeos.
* Caràcter on-line.
* Pot ser públic o privat.
* No hi ha un ordre preestablert.
* Té codi embed per poder-lo publicar en la web.
* Ens podem descarregar els arxius
Inconvenients
* No se li pot posar música.
* Possible mareig, degut al zoom.
* Poca diversitat de dissenys i plantilles.
* Masses diapositives.
* No té links actius.
* El color ve predeterminat, s'ha de tenir un compte per poder accedir-hi.

## Que és el Power Point ?

És un programa dissenyat per a fer presentacions pràctiques amb text esquematitzat, fàcil d'entendre, animacions de text i imatges, imatges predissenyades o importades des d'imatges de l'ordinador. Se li poden aplicar diferents dissenys de font, plantilla i animació. Aquest tipus de presentacions sol ser molt cridaner i molt més pràctic que els de Microsoft Word.
Avantatges
* Té el suport de la pantalla ja que en elles hi ha paraules claus, esquemes, etc.
* Es pot introduir elements multimèdia com: imatges, vídeos, sons, animacions, etc.
* L’alumne pot tenir més facilitat alhora de prendre apunts.
* Caràcter local.
* Diversitat de transicions i animacions.
Inconvenients
* S’estableix a classe un doble discurs, el de l’orador que va explicant i el de l’oient que va llegint a un ritme diferent les diapositives que li mostren.
* Moltes vegades hi ha massa informació en les diapositives.
* L’orador tendeix a llegir la pantalla, per tant, no explica.
* Hi pot haver un abús dels elements multimèdia.
* Incorrecte ús del disseny dels discursos, lletres en colors vistosos però poc clars, contrast fons amb color de lletra...
# Data consulta

Error de l'script: no existeix el mòdul "Data".